Shalom ja tere õhtust! Eetris on TV7 lisraeli Uudised Jeruusalemmast.
Olen Erin Viner ja asendan Jonahan Hessenit.
Põhiteemad -
Iisrael kinnitab juudi rahva võõrandamatut ja ajaloolist sidet
nende iidse pealinna Jeruusalemmaga.
Süüria president õhutab araabiamaailma
revideerima suhteid Läänega.
Saudi Araabia pakub end vahendajaks Moskva ja Kiievi vahel,
keset Ukraina presidendi ajaloolist visiiti saudi linnas Jeddah's.
Jeruusalemm on juutide rahvusriigi jagamatu, ajalooline pealinn.
See avaldus kõlas korduvalt Iisraeli poliitladviku suust
viimastel päevadel seoses linna taasühendamise 56. aastapäevaga
1967. a Kuue päeva sõja käigus.
Kuigi enamik maailma riike on vaidlustanud Iisraeli nõudmised linnale
ja rahvusvaheline üldsus avaldab pidevat survet linna jagamiseks
kahe riigi lahenduse osana kauases konfliktis palestiinlastega,
oli Iisraeli valitsuse vastus eilsel pidulikul istungil
Templimäe iidse Nutumüüri all tunnelis selge.
Mõne päeva eest rääkis Mahmoud Abbas ÜROs,
et juudi rahval pole Templimäega mingit sidet
ja Ida-Jeruusalemm on osa Palestiina omavalitsusest.
Seetõttu peaks ta täna tähelepanelik olema.
Peame täna kabineti eriistungi Jeruusalemma päeva auks
Templimäe jalamil,
kuhu kuningas Saalomon ehitas juudi rahva esimese templi.
Abbas peaks ka tähele panema -
ajaloolise Iisraeli riigi süda, Taaveti linn on olnud siin 3000 aastat.
Sügavad sidemed juudi rahva ja Jeruusalemma vahel
ei oma paralleeli ühegi teise rahva seas.
Jeruusalemm oli meie pealinn 1100 aastat enne,
kui Londonist sai Inglismaa pealinn;
ca 1800 aastat enne seda, kui Pariisist sai Prantsusmaa pealinn
ja ca 2800 aastat enne, kui Washington DCst sai USA pealinn.
Rohkem kui saja põlvkonna vältel
on juudid väljendanud oma erilist igatsust Jeruusalemma suhtes palveis,
mida korratakse kolm korda päevas ja igal laulatusel.
Netanyahu toonitas lisaks,
et kuigi Jeruusalemm on kaua ühendatud olnud,
pole võitlus püha linna üle lõppenud.
56 aasta eest, Kuue Päeva sõjas ühendasime Jeruusalemma.
Kuid võitlus linna ühtsuse eest pole lõppenud.
Taas ja taas oleme pidanud sõpradega tõrjuma
rahvusvahelist survet nende poolt, kes tahaksid Jeruusalemma taas jagada,
ja Iisraeli peaministrite poolt,
kes olid valmis sellele survele järele andma,
või isegi valmis loobuma juutide ülimaist pühapaikadest.
Meie oleme talitanud teisiti.
Me pole mitte ainult Jeruusalemma mitte jaganud,
vaid seda ehitanud ja laiendanud.
Mul on olnud uhke võimalus ehitada Jeruusalemmas uusi rajoone,
nagu Har Homa, Givat HaMatos ja Ma'aleh HaZeitim,
kus elab kümneid tuhandeid iisraellasi.
Tegime seda ühiselt vastamisi suure rahvusvahelise survega.
Seisime neile vastu.
Lisaks kiitles Iisraeli peaminister saavutuste üle oma ametiajal,
sh Jeruusalemma tunnustamist USA poolt Iisraeli riigi pealinnana.
Olen uhke, et meie juhitud valitsused on edendanud suuri laiendusi
ja arendusi kõigis linna osades, nii läänes kui idas,
kõigi selle kodanike heaks.
Olen uhke, et tõime ameeriklaste tunnustuse Jeruusalemmale
Iisraeli pealinnana ning USA ja teiste saatkondade kolimise pealinna.
Ja meie käsi on endiselt välja sirutatud.
Luban, et Jeruusalemma kolib veel saatkondi
ja see ei võta kaua aega.
Netanyahu käsitles ka rida aktsioone,
mis on viimasel ajal tehtud riikliku julgeoleku kinnistamiseks.
Vaid aasta eest nägime Jeruusalemma südames häbitut pilti.
Kaks juudi noort kiirustas eemaldama oma autolt Iisraeli lippe.
Nad peatusid valgusfoori taga ja tekkis mure,
et PLO lippudega palestiinlaste protestimarss üle tee
võib neile kallale tungida.
Nagu paljudele teistelegi, tekitas see meis pahameelt.
Lubasime taastada oma rahvusliku au ja peame oma lubadust.
Tegime seda eelmine nädal lipumarsiga,
mis toimus uhkelt meie pealinna tänavail,
ja operatsiooniga Kilp ja Nool, mis muutis võrrandi Islamidžihaadi suhtes.
Kümned tuhanded tulid neljapäeval pealinna,
kui tähistati ametlikult Iisraeli suveräänsuse kehtestamist
kogu Jeruusalemmas,
mis kulmineerus igaaastase piduliku lipumarsiga.
Mul on rõõm olla Jeruusalemmas ja Jeruusalemma Päeval,
tähistades meie kodulinna 56 aastat.
Näete, et atmosfäär on hämmastav.
Oleme siin, sest see on meie kodumaa ja püha linn.
Head Jeruusalemma päeva mu suurele rahvale!
Tulime siia tähistama, et marssida julgelt, ühtselt. Head pidupäeva!
Pidustuste ajal kuningas Taaveti iidses linnas
ähvardas palestiinlaste islamirühmitus Hamas Iisraeli, väites valelikult,
et riik on käivitanud ususõja islami ja kristluse vastu,
mida terrorirühmitus väidab end küüniliselt kaitsvat.
Täna okupeeritud Jeruusalemmas
okupatsiooni poolt korraldatud nn lipumarss
on üks ususõja vahendeid, mille okupatsioon on käivitanud
meie islami- ja kristlike pühapaikade vastu.
Marss provotseerib kogu maailma moslemeid.
Rahvas jätkab õigustatud vastupanu,
et säilitada püha linna palestiina, araabia ja islami identiteete.
Palestiinlased jätkavad vastupanu,
et taastada oma õigused oma maal ja pühapaikades.
Okupatsioonivalitsus vastutab selle marsi
ja nende provokatsioonide organiseerimise eest.
Kuigi Hamas ei viinud ähvardusi ellu,
jätkas Iisraeli kaitseaparaat nädalavahetusel aktsioone
Läänekaldal Juuda, Samaaria ja Jordani oru maakonnas
seoses operatsiooniga Lainemurdja.
Iisraeli Kaitsejõud (IDF), Iisraeli Julgeolekuagentuur ISA
ja Piiripolitsei eriüksused tegid mainitud piirkonnas
terrorismivastaseid reide ja vahistas 24 kahtlustatavat.
Ühe operatsiooni käigus palestiinlaste Balata pagulaslaagris,
Huwarast põhjas, Samaarias,
olid IDF eriüksuslased vastamisi suure hulga relvastatud terroristidega.
Öösel tegutsesid Givati luure-, Duvdevani ja Maglani eriüksused
ning ka 50. Brigaad Samaarias Balata pagulaslaagris.
Operatsiooni vältel konfiskeerisime palju relvi, hävitasime lõhkeainelabori
ja neutraliseerisime tulevahetuse käigus mitu terroristi.
Pärast tulevahetusi lubas IDF avaldada,
et üks ohvitser sai kuulikildudest kergelt viga.
Palestiinlaste meedikute teatel hukkus kolm palestiinlasest terroristi
ja veel mõned said erineval tasemel vigastusi.
Nüüd Saudi linna Jeddah'sse,
kus palestiinlaste president Mahmoud Abbas
esines Araabia Liiga juhtide konverentsil,
õhutades rahvusvahelist üldsust ja araabiamaailma
Iisraeli vastu ühinema.
Eitame jätkuvalt Iisraeli okupatsiooni meie maadel ja pühapaikades
ja palume rahvusvahelisel üldsusel võtta Iisrael vastutusele
kuritegude eest meie rahva vastu ja rahvusvahelise õiguse rikkumiste eest,
ning osutada palestiinlastele rahvusvahelist kaitset.
Omalt poolt jätkame vastupanu Iisraeli rõhumisele ja agressioonile.
Esmakordselt pärast 10-aastast pausi Araabia Liiga juhtide ees esinenud
Süüria president Bashar Al-Assad sõitles Läänt,
kui ebausaldusväärset partnerit
ja kutsus kaaluma alternatiivseid koostöökanaleid.
Täna on meil võimalus,
Lääne domineerimise tõttu multipolaarses maailmas,
kus pole põhimõtteid, maneere, sõpru ja partnereid.
Araabia Liiga kohtumine on ajalooline võimalus
tegeleda regionaalsete küsimustega ilma välise sekkumiseta,
mis nõuab meilt repositsioneerimist täna kujunevas maailmas,
et selles aktiivset rolli mängida,
kui kasutame tänasele tippkohtumisele eelnenud
leppimiste positiivset atmosfääri.
Saudi Araabia Kuningriigi kutsel osales Araabia Liiga tippkohtumisel
ka Ukraina president Volodõmõr Zelenskõi,
kes olevat saanud sooja vastu osaliseks.
Ja kui Saudi kroonprints Muhammad Bin Salman
pakkus end vahendajaks, kutsus Ukraina juht araabiamaailma
toetama aktiivsemalt oma riigi kaitsesõda Venemaa vastu.
Kasutame võimalust kinnitada
Ukraina presidendi Volodõmõr Zelenskõi kohal viibides
kuningriigi toetust Ukraina kriisi tõsiduse vähendamisele,
humanitaarolukorra halvenemise ärahoidmisele
ja valmidust vahendusrolliks Venemaa ja Ukraina vahel.
Toetame kõiki rahvusvahelisi katseid kriisi lahendamiseks poliitiliselt,
mis aitab tuua julgeolekut ja rahu.
Usun, et teie riigid mõistavad meie peamist emotsiooni,
ja peamist, õilsat üleskutset,
mida tahan siin Jeddah's teile kõigile edastada -
aidata kaitsta meie rahvast, sh Ukraina moslemikogukonda.
Aitäh, et vaatasite TV7 Iisraeli Uudiseid!
Palvetage rahu Jeruusalemmale ja lunastust Iisraelile.
Olen Erin Viner. Õnnistatud nädalat!
Kohtumiseni homme samal ajal!
Tõlge: Monika Jaaguri